stanford-oval/wikipedia huggingface dataset:
Got 2 Luv U
הערות שוליים

↑  Got 2 Luv U - Alexis Jordan, Sean Paul | Songs, Reviews, Credits | AllMusic, AllMusic
↑  Tomahawk Technique by Sean Paul (באנגלית אמריקאית), 2012-04-09, נבדק ב-2018-07-19
↑  Top 40 Urban Albums & Singles Chart - Australian Record Industry Assocation, ‏2011-02-16
↑  musicline.de / PhonoNet GmbH, Die ganze Musik im Internet: Charts, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche - musicline.de, musicline.de (בגרמנית) (ארכיון)
↑  Stichting Nederlandse Top 40, Top 40-artiesten (A), Top40.nl (בהולנדית)
↑  Got 2 Luv U - Alexis Jordan, Sean Paul | Songs, Reviews, Credits | AllMusic, AllMusic
↑  Sean Paul, ‘Got 2 Luv U’ Feat. Alexis Jordan – Song Review, PopCrush (באנגלית)
↑  Got 2 Luv U (feat. Alexis Jordan) - Single by Sean Paul (באנגלית אמריקאית), 2011-07-19, נבדק ב-2018-07-19
↑  Got 2 Luv U, 2011-09-16, נבדק ב-2018-07-19
↑  Atlantic Records (2011-09-15), Sean Paul - Got 2 Luv U Ft. Alexis Jordan [Official Music Video], נבדק ב-2018-07-19
↑  "Sean Paul unveils new music video". Digital Spy (באנגלית). 2011-09-16. נבדק ב-2018-07-19.
↑  Atlantic Records (2011-09-15), Sean Paul - Got 2 Luv U Ft. Alexis Jordan [Official Music Video], נבדק ב-2018-07-19
↑  Atlantic Records (2011-09-15), Sean Paul - Got 2 Luv U Ft. Alexis Jordan [Official Music Video], נבדק ב-2018-07-19
↑  YouTube Stats of Sean Paul - Got 2 Luv U Ft. Alexis Jordan [Official Music Video], kworb.net
↑  Got 2 Luv U (feat. Alexis Jordan) - Single by Sean Paul (באנגלית אמריקאית), 2011-07-19, נבדק ב-2018-07-19
↑  Got 2 Luv U, 2011-09-16, נבדק ב-2018-07-19
↑  IFPI Austria - Verband der österreichischen Musikwirtschaft, www.ifpi.at
↑  http://www.aria.com.au/pages/httpwww.aria.com.auSINGLEaccreds2011.htm, www.aria.com.au (באנגלית)
↑  www.bpi.co.uk
↑  Bundesverband Musikindustrie, BVMI | Datenbank, www.musikindustrie.de (בגרמנית)
↑  www.promusicae.es
↑  www.swisscharts.com
↑  iTunes, Apple (באנגלית)
↑  Got 2 Luv U, 2011-09-16, נבדק ב-2018-07-19
| --- | --- |
בקרת זהויות :  MusicBrainz release group: 06828914-2748-440f-955e-87c51fb64d9a  MusicBrainz work: 1ea37d92-5ab8-49fd-8aec-a41c5cb3b8ca
The Daily Talk

‏The Daily Talk בדיווחו על מדיניות הנשיאה הנבחרת אלן ג'ונסון-סירליף בדצמבר 2005
The Daily Talk הוא אמצעי תקשורת בשפה האנגלית המפורסם באופן יומי על גבי לוח בשדרת טובמן של מרכז מונרוביה עיר הבירה של ליבריה. לפי הניו יורק טיימס זהו התסקיר "המופץ בתפוצה הרחבה ביותר" בעיר משום שלתושביו אין מספיק כסף או חשמל הנדרשים על מנת לצרוך אמצעי תקשורת המוניים מתקדמים יותר.
מייסדה, העורך והעובד היחיד של דיילי טוק הוא אלפרד ג'יי סירליף שיצר אותו מתוך אמונה כי אזרחים שיש להם את המידע על ארצם הם הכלי לשיקומה של ליבריה אחרי מלחמת האזרחים.
הכתבות שהוא רושם על הלוח מורכבות מדיווחי עיתונים וכתבים מתנדבים. המימון שלו מתבצע באופן ארעי על ידי תרומות כספיות מזדמנות וכרטיסי חיוג לטלפון סלולרי. יש לו תא הצעות לקוראים.
היסטוריית המיזם

סירליף יצר את הלוח בשנת 2000. הוא גם הקים חדר חדשות בסמוך ללוח עוד במהלך כהונתו של צ'ארלס טיילור אך לאחר ביקורת על שלטונו החדר נהרס על ידי חיילי צבא ליבריה וסירליף עצמו נכלא לתקופה קצרה.
החדר הוקם מחדש על ידו בעזרת ידידיו שבוע לפני בחירות של 2005 בהם זכתה אלן ג'ונסון-סירליף (יש לה שם משפחה זהה אך היא אינה קרובת משפחתו של סירליף) ומאז הלוח המשיך לפעול.
הערות שוליים

↑  Lydia Polgreen,"All the News That Fits: Liberia’s Blackboard Headlines",The New York Times,August 4, 2006
The Adventures of Mimi

The Adventures of Mimi הוא סיבוב ההופעות השישי של הזמרת מריה קארי אשר נועד לקדם את אלבומה The Emancipation of Mimi. במהלך סיבוב ההופעות הופיעה קארי פעמיים באפריקה, 32 פעמים בצפון אמריקה ו-6 פעמים באסיה החל מ-22 ביולי 2006 ועד ל-28 באוקטובר 2006. את סיבוב ההופעות החלה בתוניס וסיימה אותו ביפן. בסוף 2006 סיבוב ההופעות דורג במקום ה-24 ברשימת סיבובי ההופעות המרוויחים ביותר עם רווח של 27.9 מיליון דולר מ-30 הופעות בלבד. במהלך 30 הופעות אלה נמכרו 227,003 כרטיסים.
רקע

סיבוב הופעות זה החל בפער של 16 חודשים מצאת אלבומה "The Emancipation of Mimi". תחילה החליטה כי היא אינה רוצה לצאת לסיבוב הופעות עקב החרדות שלה ממסעות ארוכים וכי הרגישה שהיא אינה זקוקה לסיבוב הופעות אך בשל לחץ מהמעריצים והרצון לחגוג את אחת התקופות הטובות בקריירה שלה יצאה קארי לסיבוב ההופעות.
בדומה לסיבובי הופעות קודמים אפשרה קארי למעריצים לתת רעיונות לרשימת שירים ולשם של סיבוב ההופעות. הראפר רנדי ג'קסון אשר היה גם חברה הטוב שימש כמנהל המוזיקלי של סיבוב ההופעות ואף הופיע בחלק מהמופעים ביחד עם הזמרת. במהלך סיבוב ההופעות חידשה קארי את התדמית שלה כפרפורמרית. במהלך המופעים עשתה רמיקסים לשירים שונים שלה ואף ליוו אותה רקדנים. בנוסף היא גם השתמשה בבמת "B Stage" במהלך מספר ביצועים על מנת להתקרב יותר למעריצים שלה. הבמה הייתה מורכבת משני מפלסים כאשר על המפלס הנמוך הייתה ממוקמת הלהקה ובין שני המפלסים הפריד גרם מדרגות. בנוסף גם בחלק מההופעות היה לוגו מואר באורות של האותיות MC (ראשי התיבות של שמה).
בחלק מההופעות קארי הזמינה את ידידה הזמר טריי לורנז על מנת לבצע איתה ביחד מספר שירים ואף בהופעה אחת ביצע גם מספר שירים משלו. בשאר ההופעות קטעים של הזמר שר הוצגו על גבי מסך בפעמים בהם השניים לא הופיעו יחד.
Make Me Proud

Make Me Proud (בעברית: לעשות אותי גאה) הוא סינגל שהוקלט על ידי הראפר הקנדי דרייק, בשיתוף הראפרית הטרינידדית ניקי מינאז'. השיר יצא לאור ב-16 באוקטובר 2011, על ידי חברות התקליטים יאנג מאני, קאש מאני וריפבליק רקורדס, כסינגל השלישי מתוך אלבום האולפן השני של דרייק, Take Care.
רקע וכתיבה

השיר נכתב על ידי דרייק, ניקי מינאז', טי-מינוס וניקיל סתרם, והופק על ידי טי-מינוס. השיר הוא שיר היפ הופ המשלב בתוכו את סגנון הרית'ם אנד בלוז העכשווי. עם השיר הופיעה מינאז' במהלך סיבובי ההופעות "Pink Friday Tour" ו-"Pink Friday: Reloaded Tour".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-156 מיליון השמעות.
מיקומי שיא

|   ‏‏‏  מצעדים שבועיים (2011)> מדינה |   ‏‏‏  מצעדים שבועיים (2011)> מצעד |   ‏‏‏  מצעדים שבועיים (2011)> מיקום שיא |   ‏‏‏  מצעדים שבועיים (2011)>  |
| --- | --- | --- | --- |
|  אוסטרליה | מצעד הסינגלים האוסטרלי | 95 |  |
|  ארצות הברית | בילבורד הוט 100 | 9 |  |
|  ארצות הברית | מצעד שירי ה-R&B/היפ הופ | 1 |  |
|  ארצות הברית | מצעד השירים הקצביים | 8 |  |
|  הממלכה המאוחדת | מצעד הסינגלים הבריטי | 49 |  |
|  הממלכה המאוחדת | מצעד שירי ה-R&B | 16 |  |
|  קנדה | קנדה הוט 100 | 25 |  |
|   ‏‏‏  מצעדים שנתיים (2011)> מדינה |   ‏‏‏  מצעדים שנתיים (2011)> מצעד |   ‏‏‏  מצעדים שנתיים (2011)> מיקום שיא |   ‏‏‏  מצעדים שנתיים (2011)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B/היפ הופ | 10 |  |
|  ארצות הברית | מצעד שירי הראפ | 7 |  |
|  ארצות הברית | מצעד השירים הקצביים | 30 |  |
נתוני מכירות

| אזור | תארים | מכירות |
| --- | --- | --- |
| בריטניה (BPI) | כסף | 200,000 |
| ארצות הברית (RIAA) | פלטינה | 1,400,000 |
היסטוריית יציאות לאור

| מדינה | תאריך יציאה | פורמט | מקור |
| --- | --- | --- | --- |
| ארצות הברית | 16 באוקטובר 2011 | הורדה דיגיטלית |  |
| קנדה | 16 באוקטובר 2011 | הורדה דיגיטלית |  |
| בריטניה | 23 באוקטובר 2011 | הורדה דיגיטלית |  |
| ארצות הברית | 25 באוקטובר 2011 | רדיו להיטים עכשוויים |  |
| ארצות הברית | 1 בנובמבר 2011 | רדיו אורבני עכשווי |  |
Sad Forever

"Sad Forever" (בעברית: עצוב לנצח) הוא תקליט צדקה וסינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-31 במאי 2019. השיר נכלל באלבום האולפן הראשון שלו, How I'm Feeling.‏ השיר מתייחס לבריאותו הנפשית של הזמר. כל ההכנסות מהשיר נתרמו לעמותות המטפולת בבריאות הנפש, בין היתר ל-Time to Change ול-Beyond Blue.
וידאו קליפ

הווידאו קליפ של השיר, שצולם בהופעה במנילה, הפיליפינים, הועלה לחשבון היוטיוב של לאוב ב-31 במאי 2019. נכון לינואר 2022, הווידאו קליפ נצפה למעלה מ-15 מיליון פעמים.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ניו זילנד | המצעד הניו זילנדי הרשמי | 18 |  |
|  סינגפור | RIAS | 23 |  |
הערות שוליים

↑  "Sad Forever". Amazon.com. ASIN B07S2Z674D. ארכיון מ-2019-07-25. נבדק ב-2019-07-25.
↑  Legaspi, Althea (2019-06-05). "Lauv's New Single 'Sad Forever' Benefits Mental Health Organizations". Rolling Stone (באנגלית אמריקאית). ארכיון מ-2019-06-21. נבדק ב-2019-07-25.
↑  "Lauv's New Song 'Sad Forever' Will Help Various Mental Health Organizations". Billboard. ארכיון מ-2019-07-25. נבדק ב-2019-07-25.
↑  "LAUV wows fans in Manila, unveils 2 new singles during his 2019 Asian Tour". INQPOP. 24 במאי 2019. ארכיון מ-2022-01-01. נבדק ב-1 באוגוסט 2019. {{cite web}}:  (עזרה)
↑  Nikko Tuazon (27 במאי 2019). "Lauv shoots new music video during Manila concert". Pep.ph. ארכיון מ-2022-01-01. נבדק ב-1 באוגוסט 2019. {{cite web}}:  (עזרה)
↑  Cookie Villamor (31 במאי 2019). "Lauv Debuts New Song in Manila Concert #LauvMNL2019". Rx931.com. ארכיון מ-2022-01-01. נבדק ב-9 באוגוסט 2020. {{cite web}}:  (עזרה)
↑  Lauv - Sad Forever [Official Video], ארכיון מ-2021-05-21, נבדק ב-2022-01-01
| לאוב |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | How I'm Feeling • All 4 Nothing |  |
| אלבומי אוסף | I Met You When I Was 18 (The Playlist) |  |
| מיני-אלבומים | Without You |  |
| סינגלים | "I Like Me Better" • "Easy Love" • "There's No Way" • "I'm So Tired..." • "Drugs & the Internet" • "Sad Forever" • "Fuck, I'm Lonely" • "Feelings" • "Mean It" • "Modern Loneliness" • "Steal the Show" |  |
| השתתפות בסינגלים | "A Different Way" • "Make It Right" • "Slow Grenade" • "Kings & Queens, Pt. 2" |  |
| --- | --- |
בקרת זהויות :  MusicBrainz release group: 842c2857-8246-459d-ac83-cf2b7f89bf70
אברהם חיים גרין

אברהם חיים גרין, בערך ב-1910
אברהם חיים גרין (1892 – י"ג באייר תרע"ח, אפריל 1918) היה רופא, ואיש ציבור ביישוב, פעיל ב"ועד ההגירה" לעזרת מגורשי תל אביב שהוגלו אל הגליל, רופא יחיד בתקופתו בכל אזור צפת וראש פינה. פעל למיגור טיפוס הבהרות, מגפה שהשתוללה באזור הגליל (1916–1918) ונדבק באותה מחלה מאחד ממטופליו. נפטר בגיל 26.
קורות חיים

גרין נולד בירושלים, לטויבה (אחותו של יהודה ראב, ממייסדי פתח תקווה) וליעקב, שהיה סוחר בגדים. האב, יעקב גרין, יליד ירושלים היה בנו של אברהם חיים גרין מברודי שבגליציה. הסבא עלה לארץ ישראל במסע שנמשך כמעט עשור. המסע החל ב־1840, עבר דרך אודסה, שם התחתן הסבא עם יהודייה מקומית, סלובה ואחר כך לאיסטנבול, שם הסבא חי ועבד שש שנים וגם נולד לו בנו הבכור יחזקאל. בשנת 1848 הפליגו בני משפחת גרין מאיסטנבול לביירות, ומשם הגיעו ברכיבה על סוסים לצפת ואחר כך לירושלים, בה עסק הסבא בחייטות ובמסחר.
בירושלים נולדו לאברהם חיים וסלובה שני בנים נוספים, משה ואחריו יעקב, הוא אביו של גרין.
משגדלו יעקב ואחיו הם פתחו עסק לבגדים מוכנים ומיובאים והתקנתם לפי רצון הלקוח, עסק ראשון מסוגו ביישוב הישן. בהמשך עברו שניים מהאחים, הבכור יחזקאל והצעיר יעקב, ליפו, כאשר רק משה נשאר בירושלים.
יעקב עבר עם משפחתו לחיפה ופתח גם בה בית-מסחר לתפירת בגדים ולמכירת בגדים מוכנים.
ליעקב וטויבה נולדו חמישה בנים: שלמה גרין הבכור, דב-ברנארד, יצחק-איזאק, יהושע ובן הזקונים אברהם חיים.
גרין קיבל חינוך מסורתי והשכלה כללית וסיים את בית הספר אליאנס (ירושלים). בגיל 16 יצא ללמוד רפואה באוניברסיטה האמריקאית בביירות, שם עסק גם בפעילות ציונית ואף כיהן כיושב ראש אגודת הסטודנטים היהודים "קדימה".
הוא יועד על ידי אחיו, שמימנו את לימודיו, להשתלב בחברת התרופות שלהם "האחים גרין" (לימים כצט), אך בסיום הלימודים, בשנת 1913, בן 21 בחר להשתקע בצפת ולפתוח מרפאה פרטית. מהר מאוד נודע שמו ברבים, כ"רופא העדה האשכנזית", שהחזיק בנוסף למרפאה גם בית מרקחת, רוקח ועוזר.
בצפת התגוררו לפני מלחמת העולם הראשונה כ-13,500 תושבים. שבעת אלפים וחמישה מתוכם היו יהודים ורובם היו סמוכים על שולחן "החלוקה". חודשיים לאחר תחילת המלחמה נותק הקשר עם אירופה ו"החלוקה" נפסקה. זולת בנק אפ"ק לא היה בעיר כל מוסד ציבורי שיכול היה לסייע כספית ליהודים. גרין הפך לפעיל הראשי בוועד לחלוקת הסיוע שבא מעבר לים. מטעם הרב יהונתן בנימין הורביץ, מנהל ענייני "ארגון הפקידים והאמרכלים של אמסטרדם" בארץ, הוא התמנה לחלוקת הכספים הנשלחים משם. הוא אף נהג להוסיף לכספים אלה, ב"מתן בסתר" מהכנסותיו, שקיבל בעד טיפול רפואי בחולים לא-יהודים אמידים.
במקביל, המיסיונרים האנגלים גורשו מהעיר כאזרחי האויב, ובית-החולים שלהם נסגר. בית-החולים רוטשילד, הממוקם מולו המשיך לפעול, אך נוהל כמרפאה על ידי רופא בשם ד"ר צוגנהיבה. גרין, שהיה נתין אוסטרי לא גויס לצבא, ובמרפאתו שנתמכה על ידי "פקידי ואמרכלי אמסטרדם", טיפל בתושבי הסביבה ובתושבי ראש פינה.
המגפה בצפת ופטירתו בן 26

בראשית 1916 פרצה בעיר מגפה קשה של טיפוס הבהרות. עם התגברותה הוחרם בית החולים רוטשילד מידי הקהילה היהודית והוקדש לטיפול בנפגעי הטיפוס בניהול רופאים טורקיים. בקיץ 1916 הוסב בית-החולים לבית חולים צבאי עבור פצועי המלחמה הטורקיים.
עם פרוץ המגפה נבחר ועד סיוע מקומי בן 12 איש, בראשות מנהל סניף בנק אפ"ק במקום, יהושע קרניאל. סגנו היה גרין. הוועד פעל כשלושה וחצי חודשים והתפטר. גרין הועמד אז בראשות הוועד ויחד עם ד"ר צבי ברדש, גם הוא נתין אוסטרי, הצליח לייצב את המצב.
ד"ר ברדש, נדבק בטיפוס ומת בעת מילוי תפקידו במרץ 1916, וגרין נותר לבדו לטפל ביהודי העיר.
בערב פסח תרע"ז, 6 באפריל 1917 גורשו בפקודת ג'מאל פחה רבים מיושבי תל אביב ויפו, לשומרון ולעמק הירדן, במה שנודע לימים כגירוש תל אביב (להבדיל מגירוש יפו (1914)). גם לצפת הגיעו גולים רבים כשהם חולים בדיזנטריה. גרין התמסר לפעולות "ועד ההגירה" לעזרת המגורשים. הוא השתדל לסדר חלק מהם בצפת, כדי להכניס חיים אל העיר, הגוועת ברעב ולמצוא מקום מגורים למגורשים. גרין היה זה שדרש בתוקף להוציא את המגורשים ממחנה האוהלים על שפת הכנרת, לאוויר המבריא של צפת והוא היה זה שכלכלם בחלב ובכינין.
בסתיו 1917 הסתתרו ארבעה מאנשי ניל"י בביתו.
בשנת 1918 פרץ בצפת גל נוסף של טיפוס הבהרות. מאות מתושבי העיר, המותשים משנות רעב ומצוקה, מתו. לצפיפות ולחולי הצטרפו מאות מהמגורשים מיהודי מרכז הארץ.
הטיפול הרפואי במגורשים הופקד בידי ועד ההגירה, הכפוף לוועד הצירים הציוניים בירושלים. הוועד הקים בתי חולים ארעיים – נקודות איסוף לחולים – והקהילה היהודית פתחה בית חולים בבניין ישיבת הריב"ז (רבי יוחנן בן זכאי), שם אושפזו עשרות חולים ומאות טופלו. גרין ועוזריו התמנו ל"ועד עזרת חולים כללית" ובין השאר הכינו תמיסות של כינין וקוקאין, אותם מכרו במחיר הוגן לכל חולה.
גרין התמסר לטפל בנגועי טיפוס הבהרות, מבלי לחשוש לסכנה הצפויה לו. ואכן, תוך כדי טיפולו בחולים הוא נדבק במחלה בעצמו, ממטופלו מנהל בית-הספר בראש פינה המורה שמחה וילקומיץ. ב-25 באפריל 1918, י"ג באייר תרע"ח, בן 26 בלבד, הוא נפטר.
גרין נקבר בבית הקברות היהודי העתיק בצפת. במגדל הספידו את גרין הרופא חיים חיסין, מנהל חוות מגדל משה גליקין ומאיר דיזנגוף, שאמר בין השאר: "הודות להשפעתו הכבירה של המנוח נעשיתי אני התובע תביעות למען צפת. מהכספים, המגיעים לידי, אני מפריש בכל פעם חלק לאנשים הזקוקים בצפת". חיים חיסין החליף את גרין כרופא של צפת עד יולי 1918.
גרין היה נשוי לחיה בת בנימין ינוביץ ולזוג נולדה בת בשנת 1918, שנת מותו, מירונה.
לאחר מותו של גרין

רעייתו חיה עברה להתגורר בטבריה, שם המשיכה לעסוק בענייני רווחת הציבור וכונתה הגב' דר' גרין. היא ובתם מירונה נמצאו בצרפת הכבושה במלחמת העולם השנייה, שם הן חברו ל'מאקי' - המחתרת האנטי-נאצית הצרפתית ועסקו בעיקר בהצלת ילדי ישראל. מירונה נישאה למיכאל גרינברג, והייתה פעילה בויצו ירושלים. האח יהושע הקים מרפאות בישובי הגליל העליון, על שם אחיו הד"ר אברהם חיים גרין.
אותו אח, יהושע גרין יחד עם חתנו, הד"ר זמטר ניהלו את חברת התרופות "האחים גרין" בקהיר, מצרים עד לימי הנשיא גמאל עבד אל נאצר, שהלאים את החברות הזרות בארצו.
שלושת האחים: דב-ברנארד, יצחק-איזאק, ויהושע מונו לסוכן הראשי של חברת 'אגפא' במצרים. הם פתחו סניפים באלכסנדריה, יפו וחיפה, ויצרו קשרי שיווק ברחבי המזרח-התיכון לפרפאראטים פרמצבטיים, מכשירים כירורגיים וכו'. החברה שהקימו נקראה "י. גרין ושות' (א"י) בע"מ". בשנת 1942 הם שינו את שמה ל"י.ג ושות' (פלסתינה) בע"מ" והחלו לייצר תרופות עבור השוק המקומי והבריטים, בשיתוף חיים ויצמן, מכון זיו (לימים מכון ויצמן) וחברת P.HP.P (חברת תרימה). בשנת 1956 שינתה החברה את שמה בשנית והפעם ל"כצט" (כימיקלים וציוד טכני) ועברה מבעלות משפחת גרין לבעלות משפחת כהן זוסמן.
האח הבכור שלמה גרין רכש 114 דונם בקרבת מקוה ישראל ועליהם הקים את "שכונת גרין" – ראשיתה של העיר חולון.
לקריאה נוספת

דוד תדהר (עורך), "אברהם חיים גרין", באנציקלופדיה לחלוצי הישוב ובוניו, כרך ב (1947), עמ' 969
ד"ר אברהם גרין - כינה הרגה אותו  25.4.1918 – צפת  סיפורי ארץ-ישראל - מצבות מדברות 1950 – 1850 (עודד ישראלי).
הערות שוליים

↑  "רופאיה של ארץ-ישראל 1799–1948", נסים לוי, יעל לוי, הוצאת איתי בחור, מרץ 2012, מהדורה שנייה, ערך: גרין אברהם חיים, עמוד 161
↑  "ד"ר גרין כלכלם בחלב ובחינין והאוויר הטוב פעל את שלו והחלי סר"  "המצפה", י"ד תשרי תרע"ח
↑  ד"ר אברהם גרין - כינה הרגה אותו  25.4.1918 – צפת  סיפורי ארץ-ישראל - מצבות מדברות 1950 – 1850 (עודד ישראלי)
↑  טבריה - מכתבנו המיוחד, דואר היום, 30 במרץ 1921
↑  נ. לוי "פרקים", עמוד 304
↑  "שכונת גרין" אתר העיר חולון
Yes (שיר של פאט ג'ו, קארדי בי ואנואל AA)

"Yes" (בעברית: "כן") הוא סינגל שהוקלט על ידי הראפר האמריקאי פאט ג'ו ביחד עם הראפרית האמריקאית קארדי בי ואנואל AA. השיר יצא לאור ב-6 בספטמבר 2019, על ידי חברות התקליטים RNG רקורדס ואימפריה רקורדס. השיר הופק על ידי קול & דרה.
עם יציאתו נכנס השיר אל המקום ה-23 במצעד השירים הקצביים של בילבורד.
רקע וכתיבה

על תהליך יצירה השיר "Yes" אמר פאט ג'ו כי "השיר הזה הוא שיר מיוחד. אתה מבין למה אני מתכוון? שון קומבס וקול אמרו לי כי לכל להיט יש סיפור כזה או אחר, וגם לשיר הזה יש סיפור משלו". השיר הוא שיר בסגנון ההיפ-הופ.
השיר מסמפל בתוכו קטעים מתוך השיר "Aguanilé", אשר יצא לאור במקור בשנת 1972.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 15 |  |
|  ארצות הברית | מצעד השירים הקצביים | 23 |  |
הערות שוליים

↑  Fat Joe, Cardi B, Anuel AA Team Up on Scorching New Song ‘Yes’, מתוך אתר רולינג סטון
↑  Cardi B Chart History, Billboard
1 2  Fat Joe, Cardi B, and Anuel AA Connect on New Track "YES", Complex (באנגלית)
↑  Hector Lavoe Con Willie Colon - Aguanile (En Programa De Felipe Luciano Nov 12, 1972), נבדק ב-2019-10-11
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
| --- | --- |
בקרת זהויות :  MusicBrainz release group: dc9b37ae-e00b-4310-8f0e-9d1ece09fc35
Facetune

| --- | --- |
 מחזור חיים:  6 במרץ 2013 – הווה (11 שנים) 
 גרסת בטא:  2.1.3  ב־February 19, 2014
 iOS 6.0 or later
 
 www.facetuneapp.com
 
Facetune היא יישומון לעריכת תמונות שפיתחה חברת Lightricks, המשמש לעריכה, שיפור וריטוש של תמונות במכשירי iOS או Android המשמש בדרך כלל לעריכת תמונות דיוקן וסלפי.
האפליקציה מציעה אוסף של כלים לעריכת תמונות, כגון: הלבנת שיניים, שיפור עור הפנים באמצעות הסרת פגמים, אקנה ופצעונים, החלקת עור, תיקון תאורה, תיקון קו המתאר של הפנים, הוספת איפור, וביצוע מניפולציות נוספות בתמונותיהם, שבעבר היו יכולות להתבצע רק על ידי תוכנת Photoshop במחשב שולחני. המשתמשים יכולים לבחור מתוך מגוון של פילטרים, תאורה, טקסטורות, ניגודיות ואפשרויות מסגרת.
Facetune2 הושקה בנובמבר 2016.  כלי העריכה כוללים עריכת פנים מציאותית (למשל, שינוי הבעות פנים) ויכולת להאיר מחדש את האובייקט לאחר הצילום. יש לה גם יכולת לשנות את הרקע של התמונה, עריכת סלפי בשידור חי, אפשרויות איפור נוספות והוספת ניצנוצים. המשתמשים יכולים לשתף את התמונות שנוצרו ב-Facetune במגוון רשתות חברתיות.
בדצמבר 2021 נבחרה האפליקציה כאחת מחמש האפליקציות בתשלום הטובות ביותר של חנות אפל, שנה שביעית ברציפות.
הִיסטוריה

Facetune שוחררה לראשונה במרץ 2013 והשימוש בה עלה 3.99 דולר להורדה. עם ההשקה של Facetune 2 בשנת 2016 בוצע מעבר למודל מבוסס מנויים: ההורדה היא בחינם, אולם יש אפשרות למנוי בתשלום המספק גישה בלתי מוגבלת לכל התכונות והתוכן. היא משמשת כמקרה חקר של פייסבוק בנושא רכישת משתמשים.
במאי 2019 הושקה Facetune 2 באנדרואיד.
בתוך שנה מיציאתה, האפליקציה דורגה במקום הראשון בקטגוריית התמונות והווידאו ב-120 מדינות והייתה לאפליקציה הנמכרת ביותר בתשלום במעל ל-150 מדינות (נכון ליוני 2019). היא נבחרה לאחת הטובות ביותר ב-App Store בשנת 2013, זכתה באפליקציה הטובה ביותר של Google Play לשנת 2014 , נבחרה לאפליקציה הרביעית הנמכרת ביותר של אפל בשנת 2016 , והייתה לאפליקציה המורדת ביותר בחנות של אפל בשנת 2017, לאחר שהורדה למעלה מ-60 מיליון פעמים.
האפליקציה קיבלה הכרה בפרסומים של הניו יורק טיימס, USA Today, NY Daily News, Huffington Post ו-Mashable. ידוענים כמו קלואי קרדשיאן דנו בהתלהבותם משימוש ב-Facetune, כדי לשפר את תמונות הסלפי שלהם. היישומון הפך פופולרי בקרב קהילת סגנון החיים (Life Style) והמשפיענים ביוטיוב, עם דמויות כמו ג'יימס צ'ארלס, ניקיטה דרגון, טאנה מונגו וכן קהילת הלהט"ב. מפתחי האפליקציות השתתפו בפאנל מיוחד ב-DragCon LA 2018 וגם נתנו חסות לאחד הפרקים בעונה ה-11 של מרוץ הדראג של RuPaul השחקנית האמריקאית שרה היילנד הודתה שהשתמשה ב-Facetune בתמונות האינסטגרם שלה.
יכולות העריכה > Facetune

האפליקציה שוחררה בשנת 2013, והייתה ייחודית בשוק.
ריטוש: המשתמשים יכולים להחליק את עורם כך שיראה בוהק, להלבין את שיניהם, לעצב מחדש את פניהם, לחדד את האזור מסביב לעיניים, ולהצר את המותניים.
אומנותי: להתאים את הרקעים ולהוסיף פילטרים כגון: Kawaii, Hero, Grace B&W ורוויה.
יכולות העריכה > Facetune2

Facetune2 יצאה לאור בשנת 2016. היא מכילה תכונות של עריכה חיה. רוב הכלים למשתמשי Facetune 2 מציעים מחוונים לשינוי עוצמת תכונת עריכת הדיוקן או תיקון ברז אחד, שלא היה זמין ב-Facetune המקורי. הכלים מתחלקים לקטגוריות הבאות:
ריטוש: כלים הכוללים את היכולת להחליק עור, להחליק פגמים וקמטים, לתקן עיניים אדומות, להלבין שיניים, להוסיף זוהר נעים, להסתיר עיגולים כהים, עור מבריק מט ולחדד את תווי הפנים מבחינת הגודל והפרופורציה. כמה כלים מתמקדים בעיניים - עם אפשרויות לשינוי פרטים, צבע והשתקפויות.
אומנותי: הכלים כוללים התאמה, מיזוג והחלפת רקע תמונות מאחורי הנושא, והוספה מתפריט של מסנני מצב רוח דרמטיים עד עדינים. האפקטים המיוחדים כוללים פריזמה כרומטית ואפקטים אחרים באמצעות הכלי LightFX, נצנצים וצבע להוספת איפור, קונטור או הוספת תאורת ניאון. אפשר גם לשנות את הרקע של התמונה.
צילום: התכונה של חדר חושך כוללת כלים להתאמת צילומים קלאסיים, כמו מבנה ורוויה. המשתמשים יכולים גם להסיר צללים, או בוהק ולהאיר מחדש, כדי לחקות תאורת סטודיו בסגנון פרו.
תכונות עריכה נוספות כוללות את האפשרות להציג אפקטים מתכווננים בשידור חי לפני התמונה. זה מאפשר למשתמשים להתנסות בשינויים בצילום, כמו צורת וגודל עיניהם, או צל השיניים בתצוגה מקדימה בזמן אמת.
פיתוח

Facetune נוצרה על ידי חברת Lightricks, חברת סטרט-אפ ישראלית שהוקמה על ידי חמישה יזמים. Lightricks בונה יישומי עריכת תמונות ווידאו לסמארטפונים, המתמקדים ביצירת תוכן.  החברה ממוקמת בכפר הטכנולוגיה של האוניברסיטה העברית בגבעת רם,  ירושלים, עם משרדים בניו יורק ובלונדון .  היא פיתחה LTEngine, מנוע לעיבוד תמונות המיועד לפלטפורמות ניידות, ששימש ב- Facetune.
ביקורת

אפליקציות לשיפור סלפי ואפליקציות אחרות לעריכת תמונות זכו לביקורת על כך שעודדו משתמשים לשפמנון, או להעמיד פנים שהם מישהו אחר באינטרנט, במיוחד בפלטפורמות של רשתות חברתיות. מוטיבציה זו לחפש "שלמות" נתפסת גם כערעור של הביטחון העצמי והגוף, במיוחד בקרב משתמשים צעירים יותר. דעה מנוגדת היא שאפליקציות לשיפור סלפי עוזרות למשתמשים לייעל דיוקנאות ניידים, במקום לשאוף ל"שלמות פלסטית "לא אותנטית.[דרוש מקור] ) ] בלוגרים כמו ג'יימס צ'ארלס תומכים בדרך כלל בתפיסה זו, ומרחיקים את המשתמשים משינויים בפנים, למשל, כדי לעודד מראה טבעי. השימוש המוגבר ביישומי עיצוב הגוף והפנים כגון Snapchat ו-Facetune זוהה כגורם פוטנציאלי לדיסמורפיה של הגוף. לאחרונה, תופעה המכונה "דיסמורפיה של סנאפצ'ט" שימשה לתיאור אנשים המבקשים ניתוח להיראות כמו הגרסה הערוכה של עצמם כפי שהם מופיעים באמצעות מסנני סנאפצ'ט.
ראו גם

כלכלת ישראל
סטארט -אפ ניישן
The Cry of Silence

| --- | --- |
 שיר בביצוע Draconian
 מתוך האלבום Where Lovers Mourn
 יצא לאור:  2003 
 סוגה:  הבי מטאל 
 שפה:  אנגלית 
 אורך:  12:42
 
"The Cry of Silence" הוא שיר מטאל והשיר הפותח את האלבום "Where Lovers Mourn" של להקת הדום-דת' הגותי Draconian. שיר זה נחשב לאחד משיריה הטובים ביותר של הלהקה.